CELEX: 62021CN0739
Language: et
Date: 2021-12-01 00:00:00
Title: Kohtuasi C-739/21 P: Euroopa Komisjoni 1. detsembril 2021 esitatud apellatsioonkaebus Üldkohtu (kolmas koda laiendatud koosseisus) 22. septembri 2021. aasta otsuse peale liidetud kohtuasjades T-639/14 RENV, Τ-352/15 ja Τ-740/17: Dimosia Epicheirisi Ilektrismou AE (DEI) versus Euroopa Komisjon, keda toetas Mytilinaios AE – Omilos Epicheiriseon

24.1.2022   
            
            
               ET
            
            
               Euroopa Liidu Teataja
            
            
               C 37/24
            
         
      Euroopa Komisjoni 1. detsembril 2021 esitatud apellatsioonkaebus Üldkohtu (kolmas koda laiendatud koosseisus) 22. septembri 2021. aasta otsuse peale liidetud kohtuasjades T-639/14 RENV, Τ-352/15 ja Τ-740/17: Dimosia Epicheirisi Ilektrismou AE (DEI) versus Euroopa Komisjon, keda toetas Mytilinaios AE – Omilos Epicheiriseon
      (Kohtuasi C-739/21 P)
      (2022/C 37/32)
      Kohtumenetluse keel: kreeka
      
         Pooled
      
      
         Apellant: Euroopa Komisjon (esindajad: Antonios Bouchagiar ja Paul-John Loewenthal)
      
         Teised menetlusosalised: Dimosia Epicheirisi Ilektrismou AE (DEI) (esimese astme kohtus hageja), Mytilinaios AE – Omilos Epicheiriseon (esimese astme kohtus menetlusse astuja)
      
         Apellandi nõuded
      
      
                  —
               
               
                  tühistada Üldkohtu (kolmas koda laiendatud koosseisus) 22. septembri 2021. aasta otsus liidetud kohtuasjades T-639/14 RENV, T-352/15 ja T-740/17, DEI vs. komisjon;
               
            
                  —
               
               
                  teha lõplik otsus esimeses kohtuastmes kohtuasjas T-740/17 esitatud hagi kohta ja jätta see rahuldamata (teise võimalusena teha lõplik otsus kolmanda ja neljanda tühistamisväite kohta, lükates need tagasi, ning viienda tühistamisväite esimese ja teise osa kohta; ja saata asi T-740/17 teiste tühistamisväidete osas Üldkohtule tagasi), ning tuvastada samas, et hagi kohtuasjades T-639/14 RENV ja T-352/15 on muutunud sisutuks ja vajadus kohtuotsuse tegemiseks on ära langenud; ning
               
            
                  —
               
               
                  mõista kohtukulud välja vastustajalt ja esimese kohtuastme hagejalt.
               
            
         Väited ja peamised argumendid
      
      Apellant esitab apellatsioonkaebuse põhjenduseks üheainsa väite:
      Apellandi väitel tõlgendas ja kohaldas Üldkohus ELTL artikli 107 lõiget 1 vääralt, kui ta leidis, et komisjon ei saanud välistada, et DEI ja Mytilineose vahelise vahekohtumenetluse puhul oli tegemist turumajanduse tingimustes tegutseva ettevõtja kriteeriumi kohaldamisel põhineva eelisega, kuid ta oleks pidanud uurima, kas vahekohtu kehtestatud tariif vastab tegelikult ostuhinnale, kuna vahekohut oleks pidanud käsitlema kui liikmesriigi üldkohut.
      Selle õigusnormi rikkumise tõttu järeldas Üldkohus vääralt, et komisjonil oleks pidanud olema kahtlusi määruse 2015/1589 (1) artikli 4 lõike 4 tähenduses, mille alusel ta oleks pidanud seoses vahekohtu kehtestatud tariifiga algatama ELTL artikli 108 lõike 2 kohase ametliku uurimismenetluse.
      
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).